GHELUQ IT-30 SENA TAL-MEWT TIEGHU 1987 - 2017 Niftakar tajjeb lis-Saċerdot ħabrieki Mons Dun Franġisk Borg. Jixraq ħafna li ngħid xi ħjiel mil-ħajja ta' dan is- Saċerdot bin il-Parroċċa tal-Qalb ta' Ġesu, li ddedika ħajtu lil Alla u ħadem kemm seta' biex iwassal il-kelma ta' Alla lil dawk kollha ta' rieda tajba. Dun Franġisk kif ilkoll konna nafuh, bin Bastjan Borg u Govanna nċe Farrugia, twieled fl-14 ta' Ottubru 1914. Irċieva s-Sagrament tal-Magħmudija fil-Knisja Parrokkjali tal-Qalb ta' Ġesti, minn idejn l-ewwel Kappillan tal- parroċċa Dun Ġużepp Ħili, l-għada jiġifieri fil-15 ta' Ottubru. Il-ġenituri tiegħu rabbewh f'għożża kbira flimkien ma' żewġ ħutu, Luiġi u Toni. Franġisk beda jikber u flimkien ma sħabu t-tfal kien jattendi għat-tagħlim tad- duttrina nisranija u hekk beda jagħraf kemm Ġest jħobbu, meta għażlu biex ikun membru tal-Knisja Mqaddsa. Beda jattendi l-iskola Primarja fir-Rabat u meta wasal iż-żmien u tgħallem it-tagħlim meħtieġ, beda jirċievi lil Ġest Ewkartistija, wara rċieva s-Sagrament tal-Ġriżma tal-Isqof, li permezz ta' dan is-Sagrament irċieva wkoll id-doni tal- Ispirtu s-Santu biex matul ħajtu jkun kapaċi jagħti xhieda ta' Kristu jiddefendi l-Fidi Qaddisa li biha kien imżejjen meta ġie mgħammed u sar membru tal-Knisja. Franġisk meta spiċċa l-iskola Primarja u beda jikber, beda jara x'kien qiegħed jitlob minnu l-Mulej. Permezz tat- talb li kien tgħallem jitlob u permezz ta' dawk li setgħu jgħinuh biex jagħraf sewwa s-sejħa li kien qed jagħmillu Alla, għaraf li kellu jkompli jitgħallem u għalhekk beda l-iskola Sekondarja. Fost dawk li għenuh u li kienu jagħtuh pariri tajbin żgur li kien il-Kappillan Dun Ġużepp Ħili, li fih kien jara żagħżugħ mimli enerġija, kif ukoll li ma kienx abbanduna t-taghlim u anke li kien jattendi l-knisja għall-quddiesa u t-tqarbin regolarment. Naħseb li hu wkoll kien wieħed mill-grupp ta' abbatini li b'imħabba kbira u regolarità kien iservi fil-funzjonijiet li kienu jsiru matul is-Sena Liturġika. Sena wara l-oħra, iż-żmien jgħaddi u għalhekk wara li spiċċa s-snin fl-iskola sekondarja, għaraf li l- Mulej sejjaħlu għal warajh, u bħalma għamel l-appostlu Sant'Andrija, Patrun u Protettur tal-parroċċa tagħna, ħa d-deċiżjoni tajba tiegħu konvint li Ġesti riedu jkun saċerdot ħalli flimkien ma' ħafna saċerdoti oħra, jaħdem għas-salvazzjoni tal-bnedmin. Beda l-kors ta' seba' snin fis-Seminarju Djoċesan tagħna, tal-Qalb ta' Ġesti u hekk issa permezz ta' tagħlim u formazzjoni Saċerdotali, iħares dejjem iktar 'il quddiem lejn dak il-jum tant mixtieq, jum li Dun Ġorġ Vella fih ikun ordnat Saċerdot għal dejjem. Il-ħajja fis-Seminarju f'dawk iż-żminijiet kienet wisq different mill-ħajja tal- lum iżda dan iż-żgħażugħ megħjun bit-talb, flimkien ma' sħabu kollha, kompla dejjem isaħħaħ fih il-vokazzjoni saċerdotali u sena wara l-oħra bil-għajnuna kontinwa tal- Mulej u permezz ta' formazzjoni spiritwali kompla l-mixja tiegħu lejn is-saċerdozju. Kull min ikun qiegħed jitejja biex ikun Saċerdot, dejjem b'fiduċja kbira fil-Mulej li jkun sejjaħlu għal dan il- ministeru, kontinwament ikun jistenna l-jum sabiħ li fih jirċievi l-Ordinazzjoni Presbiterali u hekk ikun laħaq l-ideal qaddis li għalih ikun imsejjaħ biex ikun saċerdot għal dejjem. Għal dan iż-żagħżugħ Franġisku wasal ukoll il-jum tant mixtieq u mistenni minnu. Kien il-jum tat-18 ta' Mejju 1940 li Franġisku ġie ordnat Saċerdot flimkien ma' sħabu mill-Eċċ. Tiegħu Mons Isqof Mchael Gonzi, li dak iż-żmien kien ir-Ragħaj tad-Djoċesi tagħna ta' Għawdex. Jum ta' ferħ kbir għal dan iż-żagħżugħ, għaliex issa sar ministru ta' Kristu u tal-Knisja, ministru mhux għal xi ftit snin li jgħaddu, iżda għal dejjem anke għal wara l-mewt. Is-saċerdozju Kattoliku ma jitħassar qatt minn min jirċevih, bħaż-żewġ sagramenti l-oħra l-Magħmudija u l-Griżma tal-Isqof. Dawn it-tliet Sagramenti li ħallielna Ġesii, jagħmlu l-karattru fina li ma jitħassar qatt u għalhekk dawn nirċevuhom darba biss fil-ħajja tagħna. Dun Franġisk issa sar saċerdot. Iċċelebra l-ewwel quddiesa solenni tiegħu ta' radd il-ħajr, fis-Santwarju tal-Qalb ta' Ġesii fil-parroċċa tagħna. Inzerta dak iż-żmien, pajjiżna kien għaddej minn żminijiet diffiċli. Gwerra qalila li kienet bdiet is-sena ta' qabel u li damet sejra għal diversi snin. Pajjiżna kellu jgħaddi minn tbatija kbira u diversi kienu dawk ħutna li anke waslu sabiex iġarrbu l-mewt traġika tagħhom u ħafna tilfu djarhom u kulma kellhom. Il-gwerra hija flaġellu ma jirbaħha ħadd. Kemm għandna nitolbu biex Alla jeħlisna minn flaġelli bħal dawnl Dun Franġisk beda l-missjoni saċerdotali tiegħu f'dawn iż-żminijiet diffiċli, iżda żgur li hu kien jagħmel kulma jista' sabiex jaqdi l-ministeru tiegħu skont ir-rieda t'Alla għall-ġid tal-poplu. Kien mill-bidu nett ħabrieki sabiex jaqdi fedelment il- poplu tal-Komunità parrokkjali tal-Fontana, jagħti s-sehem kollu tiegħu fil-funzjonijiet kollha li jsiru fil-parroċċa, jiċċelebra l-quddiesa b'devozzjoni kbira kif kienet titlob il-Liturġija fiż-żminijiet li fihom għex Dun Franġisk. Dan is-Saċerdot ma kienx biss jaħdem fil-parroċċa tagħna, iżda wkoll f'diversi ħidmiet li kienet titlob id-Djoċesi tagħna ta' Għawdex. Ġie msejjaħ sabiex jgħallem fis-seminarju tagħna. Għal diversi snin kien jgħallem il-Latin li kien obbligatorju għal kulmin kien jitgħallem fis-seminarju. Kien jgħallem ukoll il-lingwa Taljana u ħafna kienu dawk li bdew it-tagħlim tat-Taljan permezz ta' dan is-Saċerdot. Barra dan Dun Franġisk ġie wkoll magħżul Kappillan tal-Kor fil-Knisja Katidrali. Kont tarah tiela' dejjem bil- mixi sabiex jagħti s-sehem kollu tiegħu fil-funzjonijiet fil- Katidral. Wara maż-żmien il-membri tal-Kapitlu Katidrali għażluh biex ikun Ċerimonjier tiegħu. Snin wara kien magħżul Ċerimonjier Djoċesan tal-Isqof l-Eċċ Tiegħu Mons Isqof Ġużeppi Pace. Meta l-Eċċ Tiegħu Mons Isqof Nikol Cauchi beda jmexxi d-Djoċesi tagħna, għażel lil Dun Franġisk bħala Monsinjur tal-Knisja Katidrali, fis-sena 1967 u dam sa l-aħħar ta' ħajtu jagħti s-sehem kollu tiegħu fi ħdan il-Kapitlu fil- funzjonijiet kollha matul is-sena. Qeda d-dmir tiegħu minkejja l-ħafna diffikultajiet li kien jiltaqa' magħhom. Mons Franġisk kien iħabrek kemm jista' u jgħin fil-ħidma Pastorali kemm fil-Fontana kif ukoll f'diversi parroċċi. Kien konfessur imfittex ħafna għall-qrar u anke biex jagħti pariri tajbin lil kulmin kien imur għandu. Ħafna drabi ukoll Mons Borg kien ikun imsejjaħ għall-qrar anki f'Malta u Hu kien jagħmel minn kollox biex jgħin lill-penitenti ħalli jersqu dejjem iktar lejn Ġesti. Ħafna drabi wkoll kien jagħti s-sehem tiegħu fil-Festi Titulari kemm f'Għawdex kif ukoll f'xi parroċċi f'Malta. Ma kienx jonqos ukoll li jxandar il-Kelma t'Alla bl-Omelija u f'diversi prietki li kien jagħmel. Din il-ħidma baqa' jwettaqha nistgħu ngħidu sa l-aħħar ta' ħajtu. Mons Borg kien ukoll jagħti sehmu fl- Għaqdiet Kattoliċi, fosthom fl-Azzjoni Kattolika li kienet tant għal qalbu għax kien konvint li l-lajċi għandhom jaħdmu għat-tixrid tas-Saltna t'Alla. Iktar u iktar wara l-Koncilju Vatikan II, Mons Borg kien jara l-ħtieġa li kull bniedem nisrani għandu jkun attiv f'ħidma kontinwa għall-ġid tal-poplu t'Alla. Mons Borg kellu wkoll għal qalbu l-istampa t-tajba li kien jara kemm hu importanti li l-bniedem jitgħallem u jkun aġġornat speċjalment dwar dak li tgħallem il-Knisja. Ħafna drabi kont tarah iqassam xi gazzetti bħal 'Leħen is-Sewwa' xi faxxikoli li jiġu ppubblikati minn diversi għaqdiet u ordnijiet reliġjużi kif ukoll xi pubblikazzjonijiet barranin bħalma hija '' Famiglia Christiana'. Dan juri li Dun Franġisk kien iħabrek ferm biex it-tagħlim tal-knisja jasal għand dawk kollha li jixtiequ jaġġornaw lilhom infushom ma' dak li tgħallem il-knisja minn żmien għal żmien. Mons Borg kien saċerdot dħuli ħafna u umli, li tinġibed lejh u tkun tixtieq titkellem miegħu fuq dak kollu li jkun għaddej. Kellu għal qalbu wkoll li jmur iżur Lourdes fejn il-Madonna dehret għal tmintax-il darba lil Santa Bernardetta. Kien jgħid li mar ħafna drabi f'Pellegrinaġġi għaliex tmur kemm tmur f'din il-belt tal-Madonna, qatt ma tixba' jew tiddejjaq, għaliex hu post ta' devozzjoni kbira u hemm tara l-għeġubijiet li Alla jagħmel permezz tal-Omm tagħna l-Verġni Marija. Mons Borg kellu mħabba kbira lejn il-Qalb ta' Ġest, mhux biss għaliex hu kien bin il-parroċċa tal-Fontana, iżda għax kien konvint li l-Qalb ta' Kristu hija Qalb li tant ħabbet lill- bnedmin, Qalb li minnha ħarġet il-Knisja, Qalb li minnha ħarġu s-Sagramenti fosthom l-Ewkaristija Mqaddsa u s-Saċerdozju Kattoliku. Dun Franġisk ħabrek kemm felaħ sabiex ixerred d-devozzjoni lejn din il-Qalb li tant ħabbet lill-bnedmin. Dun Franġisk għandu ħafna x'jgħallimna għax kien Saċerdot skont il-Qalb t'Alla li għażlu għaliH. Żgur ukoll li kien strumentali li żewġ neputijiet tiegħu wkoll ikunu Saċerdoti ta' Kristu u tal-Knisja, fosthom Mons Dun Salv Borg, li fost il-ħidmiet tiegħu wettaq il- ħidma ta' Arċipriet tal-Bażilika u Parroċċa ta' San Ġorġ ir- Rabat. Kulħadd jiftakar fil-ħidma kbira li wettaq sal-aħħar ta' ħajtu. Nepputi ieħor hu l-Kanonku Dun Ġużepp Borg li għadu fostna mimli bil-għomor u li ħadem mhux biss fid- Djoċesi tagħna, iżda wkoll f'pajjiżi 'l bogħod minn xtutna. Dun Franġisk kien Saċerdot eżemplari li wettaq mill-aħjar li seta' l-ħidma pastorali u saċerdotali tiegħu. Il-mument tat-tluq minn din id-dinja jasal għal kulħadd. Il-jum tat-tmiem tal-ħajja ta' Mons Franġisk Borg qorob meta f'Ottubru tas-sena 1987 ħassu li l-ħajja fiżika tiegħu kienet sejra lura. Wara marda qasira ħafna, Alla sejjaħlu biex imur jingħaqad miegħu għal dejjem fit-18 ta' Ottubru tas-sena 1987, xahar iddedikat lill-Madonna tar-rużarju li hu tant kien iħobb u li ta' kuljum kien jirreċta b'devozzjoni kbira. Sikwit kont tarah bil-kuruna tar-rużarju f'idejh. Ħajtu kien iddedikaha lil Alla u nisperaw li meta ħalla dan il-wied tad-dmugħ sab lil Alla jilqgħu biex jagħtih dak li kien jistħoqqlu permezz tal-ħidma Saċerdotali li kien wettaq b'tant dedikazzjoni. Il-funeral ta' Mons Franġisk Borg sar jumejn wara u mexxa l-Kappillan ta' dak iż-żmien Dun Ġwann Cini. Il-Komunità Parrokkjali attendiet għall-funeral u tatu t-tislima qabel ma jkun ittrasportat lejn iċ-Ċimiterju Santa Marija, fejn ġie midfun fil-qabar tal-familja. Kemm għandna bżonn li anki fi żminijietna jkollna saċerdoti bħal Mons Dun Franġisk li jiddedikaw ħajjithom lil Alla għall-ġid tal-poplu. Nitolbu sabiex il-Parroċċa tal- Fontana jkollha ulied denji li joffru ħajjithom lill-Mulej, li jkunu ġenerużi u jwieġbu għas-sejħa li jagħmlilhom u b'kuraġġ kbir dejjem fiduċjużi fl-għajnuna fil-Qalb ta' Ġesi li qatt ma jieqaf li jgħin lil dawk li jsejjah għal warajh u jkunu ministri veri tal-Knisja. Nitolbu lil Mulej ħalli fuq l-eżempji sbieħ li ħallielna Mons Dun Franġisk Borg, iqanqal qlub ġodda ħalli l-Knisja tiġġedded minn żmien għal żmien permezz tal-ministri ġodda li b'entużjażmu u b'kuraġġ ikomplu l-ħidma qaddisa fil-għalqa qaddisa tal-Mulej fi żminijietna.